proxectonos/corpus_dominio_legal_administrativo_tmp huggingface dataset:
RESOLUCIÓN do 21 de xullo de 2017 pola que se redistribúen e minoran os créditos orzamentarios por epígrafes recollidos na Resolución do 14 de marzo de 2017 pola que se establecen as bases reguladoras e se anuncia a convocatoria de subvencións para proxectos de equipamentos térmicos de biomasa, para o ano 2017, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
Instituto Enerxético de Galicia — III. Outras disposicións — 31/07/2017

Mediante a Resolución do 14 de marzo de 2017 que foi publicada no Diario Oficial de Galicia número 57, do 14 de marzo, establecéronse as bases reguladoras e convocáronse subvencións para proxectos de equipamentos térmicos de biomasa, para o ano 2017, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
O financiamento da convocatoria correspóndese con fondos comunitarios derivados do programa Galicia 2014-2020 Feder nun 80 %.
No transcurso do procedemento administrativo de concesión das axudas, cando xa rematou o prazo de presentación de solicitudes (24.4.2017), nalgunha das epígrafes o número de solicitantes é inferior ao agardado, mentres que noutros o volume de axuda solicitada superou a dispoñibilidade orzamentaria, polo que cómpre facer unha redistribución de fondos entre as distintas epígrafes e liberar o crédito orzamentario sobrante que resultaría de atender todas as solicitudes.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, coa finalidade de incrementar a eficacia administrativa e a eficiencia na asignación de recursos públicos, maximizando o impulso das enerxías renovables atendendo a totalidade das solicitudes en cada unha das epígrafes da convocatoria.
Primeiro. Modificar o crédito destinado ás subvencións para proxectos de equipamentos térmicos de biomasa, para o ano 2017, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020, redistribuíndose do seguinte xeito:
Axudas á instalación de equipamentos térmicos de biomasa.
Segundo. A presente modificación, unha vez publicada no Diario Oficial de Galicia, non implicará apertura de prazo para presentar novas solicitudes.
Santiago de Compostela, 21 xullo de 2017
EXTRACTO da Orde do 11 de xullo de 2017 pola que se establecen as bases reguladoras do Programa do bono das persoas autónomas e se procede á súa convocatoria para o ano 2017 (código de procedemento TR341Q).
Consellería de Economía, Emprego e Industria — III. Outras disposicións — 31/07/2017

BDNS (Identif.): 356654.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
As persoas traballadoras autónomas que residan e teñan domicilio fiscal en Galicia, que teñan unha antigüidade na realización efectiva dunha actividade empresarial ou profesional de maneira ininterrompida na data da solicitude da axuda por un prazo superior a 42 meses e que teñan un rendemento neto reducido dos rendementos de actividades económicas declarados na declaración do IRPF anual inferior a 30.000 euros e unha facturación mínima anual de 12.000 euros, IVE incluído, declarados no ano anterior ao da convocatoria.
Segundo. Obxecto
Estas bases teñen por obxecto fixar os criterios e requisitos para a concesión de axudas do Programa do bono das persoas autónomas, no ámbito da Comunidade Autónoma de Galicia.
Terceiro. Bases reguladoras
Orde do 11 de xullo de 2017 pola que se establecen as bases reguladoras do Programa do bono das persoas autónomas e se procede á súa convocatoria para o ano 2017 (código de procedemento TR341Q).
Cuarto. Importe
Para a concesión destas axudas destínanse tres millóns de euros (3.000.000 €).
Quinta. Prazo de presentación de solicitudes
O prazo de presentación de solicitudes será dun mes a partir do día seguinte ao da publicación desta orde no DOG. A aplicación informática da sede electrónica estará dispoñible desde as 9.00 horas do día seguinte ao da súa publicación no DOG ata as 23.59 horas do día de finalización do prazo.
Santiago de Compostela, 11 de xullo de 2017
ORDE do 6 de xullo de 2017 pola que se fixa o prezo privado para a venda ao público dunha publicación editada pola Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/07/2017

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de xullo de 2017
– Ad limina VIII: Revista de investigación do Camiño de Santiago e as peregrinacións: 15 €.
DECRETO 191/2016, do 15 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do itinerario peonil e ciclista na AC-429, treito Neaño-Cabana, punto quilométrico 2+176-3+740, no concello de Cabana de Bergantiños (clave AC/16/053.06).
Consellería de Infraestruturas e Vivenda — III. Outras disposicións — 11/01/2017

Antecedentes:
O 15 de setembro de 2016 publícase no
Diario Oficial de Galicia
(núm. 176) o Anuncio do 6 de setembro de 2016 polo que se somete ao trámite de información pública a separata do proxecto de construción do itinerario peonil e ciclista na AC-429, treito: Neaño-Cabana, p.q. 2+176-3+740, de clave AC/16/053.06, así como a relación individual de bens, dereitos e propietarios afectados polo proxecto referenciado.
Posteriormente, e tras a análise das certificacións presentadas, o 7 de decembro de 2016 apróbase o expediente de información pública e definitivamente o proxecto de construción do itinerario peonil e ciclista na AC-429, treito: Neaño-Cabana, p.q. 2+176-3+740, de clave AC/16/053.06.
Este proxecto de construción ten por obxecto a execución dunha senda compartida peón-bici que percorre desde o límite de Ponteceso, no río Anllóns, ata o paseo marítimo de Laxe; coa finalidade de desenvolver unha solución óptima para solventar as necesidades apreciadas, fomentar a mobilidade sustentable e incrementar a seguridade viaria da zona.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia na súa reunión do día quince de decembro de dous mil dezaseis,
DISPOÑO:
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción do itinerario peonil e ciclista na AC-429, treito: Neaño-Cabana, p.q. 2+176-3+740, de clave AC/16/053.06.
Santiago de Compostela, quince de decembro de dous mil dezaseis
RESOLUCIÓN do 16 de decembro de 2016, da Xefatura Territorial de Vigo, pola que se procede á publicación das subvencións concedidas en virtude da Orde do 30 de marzo de 2015 pola que se establecen as bases que rexen as axudas enmarcadas no programa Iniciativa Xove, e se procede á súa convocatoria.
Consellería de Política Social — III. Outras disposicións — 11/01/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese á seguinte publicación:
Convocatoria: Orde do 30 de marzo de 2015 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa/s: Iniciativa Xove. Subvencións concedidas a entidades xuvenís do ámbito provincial de Pontevedra, cuxa resolución corresponde á xefa territorial, por delegación da entón conselleira de Traballo e Benestar, segundo o disposto na disposición adicional segunda da Orde do 30 de marzo de 2015.
Crédito orzamentario: 55.445,00 € (cincuenta e cinco mil catrocentos corenta e cinco euros), para o ámbito provincial. Crédito orzamentario total da convocatoria 550.000,00 € (cincocentos cincuenta mil euros). Aplicación orzamentaria 2015.11.06.313A.481.0. Código de procedemento BS306B.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiaras de ámbito provincial ou inferior e o importe concedido relaciónanse no anexo á resolución.
Vigo, 16 de decembro de 2016
CORRECCIÓN de erros. Resolución do 20 de decembro de 2016 pola que se dá publicidade da relación de centros escolares beneficiarios das axudas para a distribución de froitas frescas ao alumnado de centros escolares de Galicia para o curso escolar 2016/17.
Fondo Galego de Garantía Agraria — III. Outras disposicións — 11/01/2017

Advertidos erros na citada resolución, publicada no Diario Oficial de Galicia número 3, do mércores 4 de xaneiro de 2017, é necesario facer as seguintes correccións:
Substituír os datos relativos á poboación que figuran na relación de centros escolares beneficiarios das axudas para a distribución de froitas frescas do curso escolar 2016/17 correspondentes á provincia de Lugo.
Para tal efecto publícase novamente a dita relación dos correspondentes á provincia de Lugo.
RESOLUCIÓN do 29 de decembro de 2016 pola que se acorda publicar o orzamento para o exercicio 2017.
Universidade de Vigo — III. Outras disposicións — 11/01/2017

Aprobado o orzamento para o exercicio 2017 polo Consello de Goberno o 16 de decembro de 2016 e polo Consello Social da Universidade de Vigo, reunido en Ourense o 27 de decembro de 2016, que figura no anexo desta resolución, remítese ao
Diario Oficial de Galicia
para a súa publicación.
Vigo, 29 de decembro de 2016
RESOLUCIÓN do 29 de xuño de 2017 pola que se fan públicos os convenios de colaboración asinados no primeiro cuadrimestre do ano 2017.
Portos de Galicia — III. Outras disposicións — 12/07/2017

Para os efectos previstos na Lei 1/2016, do 18 de xaneiro, de transparencia e bo goberno, acórdase darlles publicidade aos convenios de colaboración asinados no primeiro cuadrimestre do ano 2017 e que se relacionan no anexo a esta resolución.
Santiago de Compostela, 29 de xuño de 2017
RESOLUCIÓN do 6 de xullo de 2017 pola que se amplía a dotación orzamentaria prevista inicialmente na Resolución do 9 de febreiro de 2017 pola que se establecen as bases reguladoras e se anuncia a convocatoria de subvencións para a creación, a mellora e a ampliación de pequenas infraestruturas para proxectos de equipamentos térmicos de biomasa destinadas a particulares, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se procede á selección das entidades colaboradoras que participarán na xestión destas subvencións.
Instituto Enerxético de Galicia — III. Outras disposicións — 12/07/2017

1. Mediante a Resolución do 9 de febreiro de 2017 desta dirección referida no encabezamento, publicada no
Diario Oficial de Galicia
número 43, do 2 de marzo, acordouse a aprobación das bases reguladoras xunto coa convocatoria de subvencións, cuxo procedemento administrativo de concesión tramitarase en réxime de concorrencia competitiva, para a creación, mellora e ampliación de pequenas infraestruturas para proxectos de equipamentos térmicos de biomasa, destinadas a particulares, para o ano 2017.
Tal e como consta na parte expositiva da citada resolución, o financiamento desta convocatoria faise con cargo aos orzamentos do Instituto Enerxético de Galicia para o ano 2017; a procedencia dos fondos é de diversa natureza: fondos da Comunidade Autónoma, fondos comunitarios derivados do programa operativo Feader Galicia 2014-2020 e fondos dos orzamentos xerais do Estado.
O artigo 2.1 das bases reguladoras relativo ao financiamento prevé unha dotación inicial de 2.265.000,00 euros con cargo á aplicación orzamentaria 09.A2.733A.780.1 e no parágrafo segundo dese mesmo artigo establécese a posibilidade de incrementar o crédito coa condición dunha maior dispoñibilidade derivada dalgunha das circunstancias previstas no artigo 30.2 do Decreto 11/2009, logo da aprobación da modificación orzamentaria que proceda.
Na aplicación orzamentaria correspondente existe crédito dispoñible e co fin de atender as solicitudes admitidas para participar nesta convocatoria, cómpre ampliar a dotación orzamentaria consignada inicialmente.
Polo anteriormente exposto, esta dirección
Primeiro. Ampliar a dotación de fondos inicialmente prevista nesta convocatoria na contía de 608.599,16 euros, polo que o importe total asignado para estas axudas con cargo á aplicación orzamentaria 09.A2.733A.780.1 tras esta ampliación ascende a 2.873.599,16 euros.
Segundo. O incremento dos fondos distribuirase do seguinte xeito:
Terceiro. A dotación total da convocatoria pasa a ser de 2.873.599,16 euros, de acordo co seguinte cadro de financiamento desagregado por procedencia de fondos:
Cuarto. A presente ampliación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Quinto. De acordo co disposto no artigo 32.3 da Lei 39/2015, do 1 de outubro, do procedemento administrativo común das administracións públicas, contra o presente acordo non cabe recurso de ningún tipo.
Santiago de Compostela, 6 de xullo de 2017
RESOLUCIÓN do 10 de xullo de 2017 pola que se dispón a publicación do certificado da Secretaría da Comisión da Transparencia relativo a unha delegación de competencia.
Valedor do Pobo — III. Outras disposicións — 18/07/2017

María Puy Fraga, secretaria da Comisión da Transparencia de Galicia, órgano adscrito ao Valedor do Pobo na Lei 1/2016, do 18 de xaneiro, de transparencia e bo goberno,
CERTIFICA:
Que, con data do 30 de maio de 2017, a Comisión da Transparencia de Galicia acordou en sesión ordinaria, por unanimidade, a aprobación do seguinte acordo:
Delegar na Presidencia as resolucións de inadmisión das reclamacións presentadas no exercicio do dereito de acceso á información pública que sexan extemporáneas, tanto porque son presentadas antes de que transcorra o prazo para resolver polo suxeito ao que se lle solicita, como por tratarse dunha reclamación na que ten transcorrido o prazo para dirixir o recurso ante a comisión.
A prol da máxima transparencia, encárgaselle á Secretaría que proceda a tramitar a publicación da delegación de competencia no DOG.
O que se publica en cumprimento do acordo adoptado.
Para que así conste, asínoo. Santiago de Compostela o 7 de xullo de 2017.
Santiago de Compostela, 10 de xullo de 2017
DECRETO 67/2017, do 6 de xullo, polo que se modifica a denominación da Escola Politécnica Superior da Universidade de Santiago de Compostela que pasa a denominarse Escola Politécnica Superior de Enxeñaría.
Consellería de Cultura, Educación e Ordenación Universitaria — III. Outras disposicións — 18/07/2017

O Estatuto de autonomía de Galicia, no seu artigo 31º, establece como competencia plena da Comunidade Autónoma de Galicia a regulación e administración do ensino en toda a súa extensión, niveis e graos, modalidades e especialidades, no ámbito das súas competencias.
A Lei orgánica 6/2001, do 21 de decembro, de universidades e o Decreto 259/1994, do 29 de xullo, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
A Lei 6/2013, do 13 de xuño, do Sistema universitario de Galicia, no seu artigo 17 establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia, ben por propia iniciativa, co acordo do Consello de Goberno da Universidade, ben por iniciativa da universidade, mediante proposta do seu Consello de Goberno, en ambos os casos co informe favorable do seu Consello Social.
Os requisitos específicos determínanse polo Real decreto 420/2015, do 29 de maio, de creación, recoñecemento, autorización e acreditación de universidades e centros universitarios.
Na súa virtude, en aplicación da normativa vixente, logo do informe preceptivo do Consello Galego de Universidades, en uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación e Ordenación Universitaria e logo da deliberación do Consello da Xunta de Galicia na súa reunión do seis de xullo de dous mil dezasete
Artigo único.
Cambio de denominación
Autorízase o cambio de denominación da Escola Politécnica Superior da Universidade de Santiago de Compostela, situada no campus de Lugo, que pasará a denominarse Escola Politécnica Superior de Enxeñaría.
Disposición derradeira primeira.
Desenvolvemento normativo
Autorízase a persoa titular da consellería competente en materia universitaria para ditar cantas disposicións sexan necesarias para a aplicación e desenvolvemento deste decreto.
Disposición derradeira segunda.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, seis de xullo de dous mil dezasete
DECRETO 63/2017, do 4 de xullo, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 13/07/2017

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e no artigo 9.e) do Regulamento de réxime interno deste (DOG nº 114, do 11 de xuño de 1996), e de acordo coas propostas efectuadas polas entidades correspondentes,
Artigo único
Que cesen como membros suplentes do Consello Económico e Social de Galicia as seguintes persoas:
– Paulo Carril Vázquez, en representación da Confederación Intersindical Galega (CIG).
– Sergio López García, en representación de Confrarías de Pescadores de Galicia.
Santiago de Compostela, catro de xullo de dous mil dezasete
DECRETO 64/2017, do 4 de xullo, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 13/07/2017

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coas propostas efectuadas polas entidades correspondentes,
Artigo único
Nomear membros suplentes do Consello Económico e Social de Galicia as seguintes persoas:
– Lucía Freire Ces, en representación da Confederación Intersindical Galega (CIG).
– Carmen Abad Pita, en representación de Confrarías de Pescadores de Galicia.
Santiago de Compostela, catro de xullo de dous mil dezasete
RESOLUCIÓN do 27 de xuño de 2017 pola que se dispón o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 06/07/2017

O Decreto 149/2012, do 5 de xullo, polo que se regula o Consello do Turismo de Galicia (DOG núm. 135, do 16 de xullo), recolle, no artigo 3, a composición e o réxime de elección dos/das seus/súas membros e no artigo 5 o nomeamento destes/as pola persoa titular do órgano superior da Administración autonómica competente en materia de turismo, por proposta das diferentes organizacións e entidades representadas. O parágrafo 2 do citado artigo establece que se algún membro perde a condición de representatividade pola organización que o elixiu, esta deberá comunicar á Administración turística autonómica, no prazo máximo dun mes, o/a novo/a vogal proposto/a para a súa representación.
Mediante Resolución da directora da Axencia Turismo de Galicia, do 20 de marzo, foron nomeados os membros do Consello do Turismo de Galicia (DOG núm. 60, do 27 de marzo de 2017). Unha vez nomeados, a organización sindical UGT realizou unha proposta de modificación dos membros propostos inicialmente.
Polo exposto,
RESOLVO:
Primeiro. Nomear como membros do Consello do Turismo de Galicia a:
– José Antonio Boullosa Gómez, como membro titular e, como suplente, a Celestino Criado Currás, en representación de UGT.
Santiago de Compostela, 27 de xuño de 2017
DECRETO 66/2017, do 13 de xullo, polo que se concede a Medalla de Galicia na súa categoría de ouro.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/07/2017

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlles a súa máis alta distinción ás persoas que se indican a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día trece de xullo de dous mil dezasete,
Conceder a Medalla de Ouro de Galicia a:
– Miguel Ángel Blanco Garrido, a título póstumo
– Isabel Castelo d’Ortega y Cortés
– Aníbal Cavaco Silva
– José Manuel Romay Beccaría
Santiago de Compostela, trece de xullo de dous mil dezasete
RESOLUCIÓN do 28 de xuño de 2017 pola que se fai público o nomeamento de María Luisa Cardesín Díaz como secretaria xeral do Consello de Contas de Galicia.
Consello de Contas de Galicia — II. Autoridades e persoal — 06/07/2017

De conformidade co disposto no artigo 7.3.h) da Lei 6/1995, do 24 de xuño, do Consello de Contas de Galicia, o seu Pleno, en sesión realizada o día 27 de xuño do presente ano, acordou nomear secretaria xeral da institución a Mª Luisa Cardesín Díaz.
Santiago de Compostela, 28 de xuño de 2017
ORDE do 14 de xuño de 2017 pola que se substitúen dous membros do Consello Galego de Consumidores e Usuarios.
Consellería de Economía, Emprego e Industria — II. Autoridades e persoal — 04/07/2017

De acordo coa proposta efectuada pola directora do Instituto Galego do Consumo e da Competencia, e en virtude do establecido no artigo 7.2, en relación co artigo 7.1.e) do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo 1
Substituír como membro titular do Consello Galego de Consumidores e Usuarios, de acordo co establecido no artigo 7.1.e) do Decreto 127/1998, do 23 de abril, polo que se crea o Consello Galego de Consumidores e Usuarios, a Iria Aguete Agulla por Luis Blasco López da asociación de consumidores Adicae Galicia.
Artigo 2
Substituír como membro suplente do Consello Galego de Consumidores e Usuarios, de acordo co establecido no artigo 7.1.e) do Decreto 127/1998, do 23 de abril, polo que se crea o Consello Galego de Consumidores e Usuarios, a Eugenia Mariño Rodríguez por Ana Belén Folgar Alvedro, da asociación de consumidores Adicae Galicia.
Santiago de Compostela, 14 de xuño de 2017
RESOLUCIÓN do 23 de xuño de 2017, da Secretaría Xeral da Presidencia, pola que se fai público o Acordo do Consello da Xunta de Galicia, do 22 de xuño de 2017, de prórroga do mandato de Fernando Ignacio González Laxe como conselleiro nato do Consello Consultivo de Galicia.
Presidencia da Xunta de Galicia — II. Autoridades e persoal — 05/07/2017

O Consello da Xunta de Galicia, na súa reunión do día vinte e dous de xuño de dous mil dezasete adoptou o seguinte acordo:
«1º. Prorrogar o mandato de Fernando Ignacio González Laxe como conselleiro nato do Consello Consultivo de Galicia por un período máximo de dous anos, logo de recibida a comunicación do presidente do Consello Consultivo de Galicia de expiración do mandato de Fernando Ignacio González Laxe como conselleiro nato dese órgano o vindeiro dez de xullo de dous mil dezasete, na cal se poñen de manifesto as circunstancias concorrentes, e en virtude do establecido no artigo 4.5 e na disposición transitoria segunda da Lei 3/2014, do 24 de abril, do Consello Consultivo de Galicia.
2º. Publicar este acordo no Diario Oficial de Galicia».
Santiago de Compostela, 23 de xuño de 2017
RESOLUCIÓN do 20 de xuño de 2017 pola que se dá publicidade da encomenda de xestión deste organismo autónomo á Axencia Galega para a Xestión do Coñecemento en Saúde para a xestión da formación dos/das profesionais do Servizo Galego de Saúde, derivada do concurso da contratación da subministración sucesiva de agullas de insulina con destino ás estruturas de xestión integrada (expediente MI-SER1-14-005).
Servizo Galego de Saúde — III. Outras disposicións — 05/07/2017

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 16 de xuño de 2017, do Servizo Galego de Saúde, pola que se encomenda á Axencia Galega para a Xestión do Coñecemento en Saúde a xestión da formación dos/das profesionais do Servizo Galego de Saúde, derivada do concurso da contratación da subministración sucesiva de agullas de insulina con destino ás Estruturas de Xestión Integrada do Servizo Galego de Saúde (expediente MI-SER1-14-005).
– Actividade: a axencia asumirá a xestión, programación e planificación das actividades formativas propostas polo Servizo de Integración Asistencial do Servizo Galego de Saúde, dentro dos límites orzamentarios establecidos. Estas actividades formativas deben estar enmarcadas dentro da formación referida ao uso adecuado das agullas de insulina ou a actividades que faciliten a apertura de liñas de investigación ou mellora do traballo coa mellor evidencia dispoñible.
– Natureza e alcance da xestión encomendada: o encargo ten natureza de encomenda de xestión a un medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde, e se aproban os seus estatutos.
– Prazo de vixencia: ata o 31 de decembro de 2017.
Santiago de Compostela, 20 de xuño de 2017
RESOLUCIÓN do 20 de xuño de 2017 pola que se dá publicidade da encomenda de xestión deste organismo autónomo á Axencia Galega para a Xestión do Coñecemento en Saúde para a xestión da formación dos/das profesionais do Servizo Galego de Saúde, derivada do programa Úlceras fóra.
Servizo Galego de Saúde — III. Outras disposicións — 05/07/2017

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 16 de xuño de 2017, do Servizo Galego de Saúde, pola que se encomenda á Axencia Galega para a Xestión do Coñecemento en Saúde a xestión da formación dos/das profesionais do Servizo Galego de Saúde, derivada do programa Úlceras fóra.
– Actividade: a Axencia asumirá a xestión das actividades formativas propostas polo Servizo de Integración Asistencial do Servizo Galego de Saúde, dentro dos límites orzamentarios establecidos. Estas actividades formativas deben estar enmarcadas dentro da formación referida á deterioración da integridade cutánea e tisular ou a actividades que faciliten a apertura de liñas de investigación ou mellora do traballo coa mellor evidencia dispoñible.
– Natureza e alcance da xestión encomendada: o encargo ten natureza de encomenda de xestión a un medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio ven recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: ata o 31 de decembro de 2017.
Santiago de Compostela, 20 de xuño de 2017
CORRECCIÓN DE ERROS. Orde do 19 de maio de 2017 pola que se convocan axudas dirixidas a escolas de música non dependentes desta consellería.
Consellería de Cultura, Educación e Ordenación Universitaria — III. Outras disposicións — 05/07/2017

Advertidos erros na citada orde publicada no
Diario Oficial de Galicia
número 104, do 2 de xuño de 2017, cómpre efectuar a seguinte corrección:
Na páxina 26690, no último parágrafo do artigo 1, onde di: «... desde o 1 de xaneiro ata o 31 de outubro de 2017.», debe dicir: «... desde o 1 de xaneiro ata o 30 de setembro de 2017.».
ORDE do 21 de xuño de 2017 pola que se autoriza a modificación da autorización do centro privado Mercantil de Vigo.
Consellería de Cultura, Educación e Ordenación Universitaria — III. Outras disposicións — 05/07/2017

A representante da titularidade do centro privado Mercantil, de Vigo (Pontevedra), solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación de 1 unidade de educación especial, no centro cuxos datos se sinalan a seguir:
Denominación xenérica: centro privado (CPR).
Denominación específica: mercantil.
Código do centro: 36011518.
Domicilio: Tomás A. Alonso, 56/58.
Código postal: 36208
Localidade: Vigo.
Concello: Vigo.
Provincia: Pontevedra.
Titular: Colegio Academia Mercantil, S.L.
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria obrigatoria: 4 unidades.
d) Educación especial: 2 unidades.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de xuño de 2017
RESOLUCIÓN do 22 de xuño de 2017, da Xefatura Territorial de Lugo, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2016/17, ao abeiro da Orde do 29 de decembro de 2016 (Diario Oficial de Galicia número 12, do 18 de xaneiro de 2017).
Consellería de Cultura, Educación e Ordenación Universitaria — III. Outras disposicións — 04/07/2017

A xefa territorial da Consellería de Cultura, Educación e Ordenación Universitaria de Lugo, despois de ver a proposta de resolución de adxudicación da Xefatura do Gabinete de Normalización Lingüística de Lugo, que fiscalizou a Intervención Territorial Delegada da Xunta de Galicia en Lugo, e pola delegación de competencias da base 13 da convocatoria,
– Adxudicarlles as cantidades propostas que se recollen no anexo I.
– Denegar as solicitudes de subvención aos centros polos motivos que se expoñen no anexo II.
Contra esta resolución caberá interpoñer recurso de reposición no prazo dun mes, ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no Diario Oficial de Galicia.
Lugo, 22 de xuño de 2017
Curso escolar 2016/17. Provincia de Lugo
Excluídos
ORDE do 23 de xuño de 2017 pola que se publica a concesión dos premios extraordinarios de formación profesional de grao superior correspondentes ao curso 2015/16, convocados pola Orde do 10 de febreiro de 2017 (Diario Oficial de Galicia do 28 de febreiro).
Consellería de Cultura, Educación e Ordenación Universitaria — III. Outras disposicións — 04/07/2017

A Orde do 10 de febreiro de 2017 (DOG do 28 de febreiro) pola que se convocan os premios extraordinarios de formación profesional de grao superior correspondentes ao curso 2015/16, establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo xurado de selección á persoa titular da Consellería de Cultura, Educación e Ordenación Universitaria, quen emitirá a correspondente orde de adxudicación para a súa publicación no Diario Oficial de Galicia.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polos candidatos e candidatas, resoltas as reclamacións presentadas, vistas a acta coa proposta definitiva do xurado de selección e a proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2015/16 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xuño de 2017
RESOLUCIÓN do 6 de xullo de 2017 pola que se amplían os prazos máximos para resolver e publicar a resolución do procedemento e para executar e solicitar o cobramento dos plans de internacionalización que rematan no ano 2017, establecidos na Resolución do 2 de marzo de 2017 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 13/07/2017

No DOG núm. 48, do 9 de marzo de 2017, publicouse a Resolución do 2 de marzo de 2017 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
No punto quinto do Resolvo establécense os prazos de duración do procedemento, de execución do plan de internacionalización e para solicitar o cobramento.
Así, establécese que o prazo máximo para resolver e publicar a resolución será o 21 de xullo de 2017.
E para aqueles plans de internacionalización cuxo prazo máximo de execución sexa o 31 de agosto de 2017, o beneficiario deberá presentar a solicitude de cobramento como máximo o 8 de setembro de 2017.
Tendo en conta o elevado número de solicitudes recibidas, faise necesario ampliar o prazo máximo de resolución e, por conseguinte, o prazo máximo para executar e solicitar o cobramento dos plans de internacionalización cuxo prazo máximo de execución remata en 2017.
Por todo o anterior, de conformidade co disposto no artigo 23 da Lei 39/2015, do 1 de outubro, do procedemento administrativo común das administracións públicas,
Artigo 1
Ampliar ata o 20 de outubro de 2017, inclusive, o prazo máximo para resolver e publicar a resolución, ampliar o prazo máximo de execución dos plans de internacionalización ata o 10 de novembro de 2017 e o prazo para presentar a solicitude de cobramento ata o 24 de novembro de 2017, previstos no punto quinto do Resolvo da Resolución do 2 de marzo de 2017 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Artigo 2
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de xullo de 2017
RESOLUCIÓN do 11 de xullo de 2017, da Xunta Electoral das eleccións para a renovación dos órganos de goberno de determinados consellos reguladores do ámbito agroalimentario, pola que se convoca ao acto da votación aos electores da mesa electoral de Meaño 1, do censo A2, subzona Salnés e Ribeira do Ulla, do Consello Regulador da Denominación de Orixe Rías Baixas.
Consellería do Medio Rural — III. Outras disposicións — 13/07/2017

A Xunta Electoral, designada consonte co previsto na Orde do 3 de abril de 2017 pola que se convocan eleccións e se ditan normas para a renovación dos órganos de goberno de determinados consellos reguladores do ámbito agroalimentario, acordou, con data do 11 de xullo de 2017, a nulidade da votación efectuada o pasado día 9 de xullo de 2017 na mesa electoral de Meaño 1, do censo A2, subzona Salnés e Ribeira do Ulla, do Consello Regulador da Denominación de Orixe Rías Baixas.
Coa mesma data, a devandita xunta electoral adoptou os seguintes acordos:
1º. Convocar os electores da mesa electoral de Meaño 1, do censo A2, subzona Salnés e Ribeira do Ulla, do Consello Regulador da Denominación de Orixe Rías Baixas para efectuar unha nova votación, para o vindeiro domingo día 16 de xullo, no mesmo lugar e nas mesmas horas nas que se efectuou a votación anulada.
2º. A mesa electoral estará integrada polo mesmo presidente e vogais que participaron no acto da votación anulada.
3º. No caso de que por imposibilidade dos membros da Mesa Electoral non sexa posible a constitución da mesma mesa electoral, sen prexuízo das responsabilidades a que houbera lugar, a mesa constituirase con calquera dos electores que acudan ese día ao acto da votación.
4º. Poderán acudir ao acto da votación aqueles apoderados que estiveran acreditados para a votación do día 9 de xullo, para o que poderán facelo mediante a presentación do seu DNI.
Santiago de Compostela, 11 de xullo de 2017
EXTRACTO da Orde do 29 de xuño de 2017 pola que se regula o procedemento para o reintegro individual de gastos por asistencia a actividades de formación do profesorado non universitario para o ano 2017.
Consellería de Cultura, Educación e Ordenación Universitaria — III. Outras disposicións — 13/07/2017

BDNS (Identif.): 354728.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
Persoal docente funcionario de carreira que imparta as ensinanzas establecidas na Lei orgánica 2/2006, do 3 de maio, de educación, con destino en centros docentes públicos en que exerza docencia directa co alumnado, equipos de orientación específicos, postos de asesoría dentro da estrutura administrativa da consellería, e na Inspección educativa.
Persoas en situación de interinidade que manteñan esta condición tanto no momento da presentación da solicitude como no momento da resolución.
Segundo.
Obxecto
Reintegro individual de gastos derivados da participación como asistente a actividades de formación non organizadas polas estruturas de formación da consellería que se desenvolvan na Comunidade Autónoma de Galicia, no resto do territorio español ou no estranxeiro e que se desenvolvan entre os días 1 de xaneiro e 31 de decembro de 2017.
Os reintegros cobren exclusivamente os gastos de matrícula e desprazamento, sen incluíren os gastos de mantenza e aloxamento.
Terceiro.
Bases reguladoras
Orde do 29 de xuño de 2017 pola que se regula o procedemento para o reintegro individual de gastos por asistencia a actividades de formación do profesorado non universitario para o ano 2017.
Cuarto.
Importe
Os reintegros concederanse segundo os seguintes tipos e límites que se indican:
Tipo I, na Comunidade Autónoma de Galicia, ata un máximo de 100 euros.
Tipo II, no resto do territorio español, ata un máximo de 150 euros.
Tipo III, no estranxeiro, ata un máximo de 600 euros.
Tipo IV, reintegros vinculados a estadías:
A) Ámbito europeo, ata un máximo de 1.200 euros.
B) Ámbito extraeuropeo, ata un máximo de 2.000 euros.
Quinto.
Prazo de presentación de solicitudes
O prazo de presentación será de polo menos oito (8) días hábiles de antelación con respecto á data do comezo da actividade.
Para as actividades formativas que comezaron a partir do 1 de xaneiro, así como para aquelas que comecen a partir do día da publicación desta orde e que non poidan cumprir o prazo de solicitude de oito (8) días hábiles de antelación, a solicitude entenderase en prazo sempre que sexa presentada dentro dos dez (10) días hábiles a partir do día seguinte ao da publicación desta orde no DOG.
O último día do prazo para a presentación das solicitudes é o 10 de outubro de 2017.
Santiago de Compostela, 29 de xuño de 2017
ORDE do 3 de xullo de 2017 pola que se resolve a adxudicación das axudas para a realización de actividades de formación en linguas estranxeiras no ano 2017, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 13/07/2017

Cumpridos os trámites establecidos no artigo 15 da Orde desta consellería, do 2 de febreiro de 2017, pola que se convocan axudas para a realización de actividades de formación en linguas estranxeiras no ano 2017, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 18 da citada orde,
Primeiro. Adxudicar as axudas para realizar actividades de formación en linguas estranxeiras no ano 2017 ao alumnado que se relaciona no anexo desta orde.
Segundo. Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a persoa titular da Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de xullo de 2017
1º Educación secundaria obrigatoria.
2º Educación secundaria obrigatoria.
3º Educación secundaria obrigatoria.
4º Educación secundaria obrigatoria.
1º Bacharelato.
2º Bacharelato.